**Várnak a Zempléni várak!**

|  |  |
| --- | --- |
| Ősszel is itt a lehetőség a hosszútávú túra utakat illetve az egyhetes túrákat kedvelőknek a túrázásra. Zemplén. Meseszép vidék, vadregényes várak, mesélő kastélyok. A Zempléni-hegység egyike hazánk kevés, közutakkal be nem hálózott rengetegének, amelynek területén a civilizáció nyomát is alig látjuk. A Zempléni-hegység legismertebb látnivalói kétséget kizáróan a várak. Túráink során meglátogatjuk a várak többségét. Erdők, dombok, hegyek és ismét kisebb-nagyobb kalandok várnak az aktív pihenést, az egészséges életmódot és az ország megismerésének ezt a formáját választókra. |  |

***Fontosabb tudnivalók:***

* indulás: 2022. szeptember 19. (hétfő) 800-kor a CsDKK parkolótól
* hazaérkezés: 2022. szeptember 25. (vasárnap) kb. 1600-ra Paksra
* A túraútvonal hossza: 90 km, szintemelkedés: kb. 1700 m
* Nehézségi fokozat: *könnyű-közepes* (A napi távok közepesek illetve rövidek, jelentősebb szintemelkedés csak közvetlen várlátogatás előtt lesz, de összességében nem sok. Követelmény a magabiztos mozgáskoordináció, egészséges szervezet és átlagos erőnlét. Elvárás a csapatban történő túrázás szabályainak betartása.)
* **A túra –** tervezett **- költsége: 88.000 Ft**

(az ár tartalmazza a szállásköltséget 6 éjszakára, étkezést 6 reggeli + 6 vacsora terjedelemben, csomagszállítást, belépőjegyeket a várakba, helyi közlekedési eszköz használatát)

* Javasolt az évszaknak és a terepnek megfelelő túraöltözet és egyéb felszerelések használata.
* A résztvevők létszáma technikai okok miatt limitált.
* A túrán mindenki a saját felelősségére vesz részt.

***A tervezett program, napi túrák útvonala, a napi táv és a napi szintemelkedés:***

|  |  |  |
| --- | --- | --- |
| időpont | **honnan - hová** | km/m |
| hétfő | utazás autóbusszal Háromhutára | - |
| kedd | Háromhuta ⇨ Regéc | 15/420 |
| szerda | Háromhuta ⇨ Pálháza | 18/370 |
| csütörtök | Pálháza ⇨ Füzér | 16/380 |
| péntek | Pálháza ⇨ Sárospatak | 26/270 |
| szombat | Sárospatak ⇨ Megyer-hegy ⇨ Sárospatak | 15/250 |
| vasárnap | hazautazás autóbusszal Paksra | - |

Jelentkezés: Török Erzsébet - 20/314-4615 vagy Kiss Marianna - 75/508-419

**Jelentkezési határidő: 2022. július 22. 1400!** **Fizetendő előleg: 38.000 Ft/fő.**

*Szeretettel várom a természetet, a kalandokat és a Magyarországot (is) megismerni vágyók jelentkezését. További részletekről érdeklődni a túravezetőnél.*

Gergely László (🕽: 20/9312-028)